open-index/open-wikipedia-markdown huggingface dataset:
Боречки спорт

[thumb|250px|[Боксот е традиционален боречки спорт.]]

**Боречки спортови** (исто така познати и како **борбени спортови**) се натпреварувачки контактни спортови каде двајца натпреварувачи се борат меѓусебно под одредени правила, вообичаено со цел да се симулира вистинска борба. Боксот, борењето, и мечувањето се примери за боречки спортови.

Техниките што се користат може да се поделат во три домени: удирање, 'рвање и користење на оружје. Некои правила се специјализираат за една област, додека другите дозволуваат преклопување.


Категорија:Спортови
Категорија:Поединечни спортови
Ќ (кирилица)

**Ќ, ќ** — буква од македонската азбука. Го означува гласот  (безвучна преднонепчена избувна согласка). Оваа буква е паралелна со српската буква Ћ, но изговорот се разликува.

Во своето дело „За македонцките работи“, македонистот Крсте Петков Мисирков користи комбинација од **к**' за да ја претстави фонемата /c/. Гласот потекнува од кириличната  или глаголската 10px.

## Поврзано
* Јотација
* Ѓ
* Q
Силвио Берлускони

мини|десно|Силвио Берлускони
**Силвио Берлускони** (;  - ) — италијански стопанственик и политичар. Тој е водач на политичкото движење Форца Италија (Forza Italia). Партија е основана во јануари 1994, и првпат се кандидирала за општи избори во март истата година.

Берлускони бил премиер седум месеци во 1994 година. Во 2001 повторно е поставен на истата функција; втората влада на Берлускони е најдолготрајната во историјата на италијанската република. На 20 април  2005, Берлускони понуди оставка на својата влада по поразот на регионалните избори и внатрешните проблеми во коалицијата. На 23 април 2005 формираше нова влада без поголеми промени во составот

На парламентарните избори во април 2006, коалицијата на Берлускони изгуби од левата коалиција на Романо Проди. Победата беше многу тесна (помалку од 1%), па Берлускони долго време ги оспоруваше резултатите, за конечно, на почетокот на мај, да поднесе оставка.

Тој е сопственик и основач на повеќе медиумски компании кои се познати и како „италијанско медиско царство“. Според магазинот Форбс, Силвио Берлускони е најбогатиот човек во Италија, со имот вреден 12,000,000,000 долари во 2005, а истовремено и 25-ти најбогат човек на светот .

Беше претседател и на фудбалскиот клуб Милан во периодот од 1986 до 2004; по неговата оставка - која беше изнудена со закон - на 26 декември 2004 тимот е одбра нов претседател http://www.acmilan.com/InfoPage.aspx?id=355, па денес тој е само сопственик на тимот.

## Берлускони како тема во уметноста и во популарната култура
* „берлускони и гадафи договараат нафта за амазонка со ун идиото“ - кус расказ на македонскиот писател Хигсов Бозон од 2011 година.

## Надворешни врски
* Профил: Силвио Берлускони, BBC
* Forza Italia, политичкото движење на Берлускониполитички покрет.
* Популарен текст  кој се умножува меѓу членовите на Европскиот парламент за неговиот живот, тајните и судењата. Автори се Марко Траваглио и Петер Гомес.
* Падот и подемот на Берлускони 
* Il Cavaliere 
* Силвио Берлускони
* Forbes.com: Список на најбогати луѓе на светот 
* BBC News Europe: Берлускони говори за себе

## Наводи

Категорија:Италијански стопанственици
Категорија:Милијардери
Категорија:Италијански политичари
Категорија:Претседатели на ФК Милан
Категорија:Луѓе од Милано
Македонизам (појаснување)

* **Македонист** се однесува на научни работници кои се занимаваат со македонистика.
----

* **Македонизам** е етнофаулистички и шовинистички поим со кој во Република Бугарија се потенцира дека не постои автохтон македонски етникум, туку дека Македонците се всушност Бугари, под влијание на коминтерновската идеологија. Во Бугарија се смета дека:
** Македонистите пропагираат дека во Вардарска Македонија нема ништо бугарско. 
** Македонизам е политика на фалсификување и уништување на бугарските историски споменици во Република Македонија. Наjчеста практика е бришење на натписите на бугарски јазик и нивното заменување со натписи на македонски јазик. 
** Македонизмот се смета за антинационална и антихумана политика на коминтерновски и српски агенти за дебугаризациja на населението во Вардарска Македонија.
Десетте лаги на македонизмот (книга)

thumb|right|Корица на книгата
**Десетте лаги на македонизмот** () е книга од историчарот Божидар Димитров, директор на бугарскиот Национален историски музеј, во која главно се негира постоењето на етнички Македонци и нивната историја.

## Структура
Според Димитров, македонизмот оперира со 10 основни лаги:

# Современа Македонија и македонскиот народ - наследници на Античка Македонија и античките Македонци
# „Чистите Македонски Словени" и „Бугарите - Татари"
# Светите браќа Кирил и Методиј, Свети Климент Охридски, Свети Наум Охридски, свети Гораст, свети Сава, свети Ангелариј - „Македонски просветители" и „автори на македонската азбука"
# „Македонскиот" цар Самуил и неговата „македонска" држава
# „Охридската архиепископија (1019-1767 г.) - македонска црква"
# За „македонските преродбеници" и за „Бугарската егзархија" - која го завладеала „македонскиот" народ
# ВМРО - организација на „Македонци" за ослободување на „македонскиот народ"
# „Крсте Петков Мисирков - Македонец број 1 за XX век"
# Херојската борба на македонскиот народ против „бугарските“ окупатори 1941-1944 г.
# За радоста на Македонците од нивното повторно вклучување во Југославија во 1944 г. и 250.000-те „Македонци" во Бугарија

## Надворешни врски
* Текст на книгата 
* Г. Радуле: Кој ја фалсификува историјата? (по повод “Десетте лаги на македонизмот на Б. Димитров”)
* Десетте лаги на македонизмот - pdf

Категорија:Бугарски национализам
Категорија:Македонско-бугарски односи
Категорија:Книги за Македонија

Категорија:Бугарска пропаганда во Македонија
Монархија Нов Зеланд

:*Видете [[Монархистичка лига]] за слични организации*.
thumb|150px|Логото на Монархистичката лига на Нов Зеланд
**Монархистичката лига на Нов Зеланд** е организација формирана во 1995 која имна за цел да го поддржува зачувувањето на  уставната монархија во Нов Зеланд. Моменталниот Претседател на лигата е Ноел Кокс, експерт за уставно право и професор на Правниот факултет при Оклендскиот Технолошки Универзитет (AUT). Моменталниот Патрон на лигата е Сер Питер Тепсел, бивш Претседател на Собранието на Нов Зеланд (од 1993 до 1996).

## Цели и начела

* Да ги сплоти сите новозеланѓани од најразлична етничка припадност, политичка приврзаност, религиозна лојалност и професија со цел на промовирање на лојалноста и почитта кон Владетелот на Нов Зеланд и увид во уставната монархија.
* Да го промовира и да се зафати со изучувањето на монархијата, и улогата на Круната во новозеландскиот систем на демократско управување.
* Да го гаи ценењето на вредностите на монархијата кај учениците и студентите и да го промовира нејзиното изучување во образовните установи.
* Да ја информира новозеландската јавност за современата и историска важност на монархијата за новозеландскиот за идентитетот на Нов Зеланд преку изложувања, говорници, фестивали, појавувања на медиумите, публикации и сродни активности.
[thumb|right|150px|Н.В. [Елизабета II, Кралица на Нов Зеланд]]
* Да ги брани кралските прерогативи, да се погрижи да спречи понатамошна нивна ерозија, така овозможувајќи му на Монархот да биде вистински на чело на Правдата и Честа, и така што ја штити слободата на поданикот од политички и бирократски повреди.

## Поврзано
* Монархијата во Нов Зеланд 
* Монархизам
* Монархистичка лига 
* Монархистичка лига на Канада
* Републиканството во Нов Зеланд
* Републиканско движење на Аотеароа Нов Зеланд

## Надворешни врски
* Официјално мрежно место на Монархистичката лига на Нов Зеланд 

Категорија:Британска Империја
Категорија:Новозеландски организации
Категорија:Монархистички организации
Куќа на цвеќето

350px|мини|десно|Внатрешност на Куќата на цвеќето со почесна стража на ЈНА, средина на 1980-ите

**„Куќата на цвеќето“** е местото каде е погребан поранешниот претседател на СФРЈ, Јосип Броз Тито. Тито починал на 4 мај 1980 година, а „Куќата на цвеќето“ била отворена за посетители во 1982 година. За 20 години од отворањето на „Куќата на цвеќето“ па до 2002 година, според надлежните во Музејот на историјата на Југославија (некогашен Музеј на Револуцијата, во чии рамки се наоѓа и музејот „25 мај“), местото го посетиле 15.835.255 луѓе. „Куќата на цвеќето“ се наоѓа на Дедиње, во Белград, Србија.

„Куќата на цвеќето“ не може да се нарече мавзолеј во вистинска смисла на зборот бидејќи тоа е адаптирана стаклена градина. Како таква во официјалните говори во осумдесеттите произвела низа еуфемизми кои се користеле наместо несаканиот збор - „гроб“.

## Надворешни врски
* „Куќата на цвеќето“ ја посетиле околу 20.000 луѓе во 2004-та 
## Галерија


Податотека:Ulaz u Kucu cveca.jpg|Влезот во Куќта на  цвеќето
Податотека:Tito's mausoleu main entrance.JPG|Влезот во Куќта на  цвеќето
Податотека:Unutrasnjost Kuce cveca.jpg|Внатрешноста на Куќта на  цвеќето
Податотека:Grave of the marshal Tito in The Haus of Flowers.JPG|Титовиот гроб
Податотека:Grob Jovanke Broz, Kuća cveća.JPG|Јованкиниот гроб
Податотека:Kuća cveća.jpg|Изложбениот простор
Податотека:Mausoleu of the marshal Tito.jpg|Изложбениот простор
Податотека:Tito's uniform.JPG|Титова маршалска униформа


## Наводи

Категорија:Згради и градби во Белград
Категорија:Јосип Броз Тито
Петар Драганов

**Петaр Драганов** (1857 — 1928) — руски филолог, славист и македонист, роден во Комрат, Руска Империја. По потекло е Бугарин од Бесарабија. Студирал историја и филологија на универзитетот во Санкт Петербург.

## Биографија
По покана од Бугарската егзархија, од 1885 до 1887 година работи како професор во Солунската машка гимназија.

Во Солун доаѓа како приврзаник на бугарскиот став за македонскиот како дел од бугарскиот национален идентитет. Но, по обемните етнографски истражувања во Македонија, изградува сопствени ставови за етничкото потекло и културниот идентитет на Македонците. Според Драганов, Македонија претставува засебна етнографска целина на Балканот, исто како што македонските говори се дел од посебен македонски јазик. Поради ваквите негови ставови кои биле во директен судир со теориите на неговите бугарски работодавачи, Драганов се враќа во Русија каде преку бројни написи и предавања ги поставува темелите на македонистиката во Русија.

## Фотографии


File:Петар Данилович Драганов 1.jpg|Петар Данилович Драганов снимен во Комрат на крајот на 1920 или почeтокот на 1921 година.
File:Петар Данилович Драганов 3.jpg|Петар Данилович Драганов снимен во Компрат по Првата светска војна.
File:Петар Данилович Драганов 4.jpg|Петар Данилович Драганов како студент во Харков во 1881 година.
File:Петар Данилович Драганов 5.jpg|Петар Данилович Драганов дел од славистичката група на Петербуршкиот универзитет во 1884 година.
File:Петар Данилович Драганов 6.jpg|Петар Данилович Драганов во службената униформа како директор , снимен во Кишинев околу 1912 - 1914 година.
File:Петар Данилович Драганов 7.jpg|Насловната страница на првата книга од тритомниот зборник македонски народни песни собрани од Петар Данилович Драганов во Македонија во 1885 - 1887 година.
File:Петар Данилович Драганов 8.jpg|За проучувањето на современа Македонија во етнографски, статистички и дијалектолошки поглед.
File:Петар Данилович Драганов 9.jpg|За проучувањето на современа Македонија во етнографски, статистички и дијалектолошки поглед (2).
File:Петар Данилович Драганов 10.jpg|За проучувањето на современа Македонија во етнографски, статистички и дијалектолошки поглед (3).
File:Петар Данилович Драганов 11.jpg|За проучувањето на современа Македонија во етнографски, статистички и дијалектолошки поглед (4).
File:Петар Данилович Драганов 12.jpg|За проучувањето на современа Македонија во етнографски, статистички и дијалектолошки поглед (5).


## Надворешни врски
* Петар Драганов за етнографијата на македонските словени  (англиски)
* Македонистот Петар Драганов - 1
* Македонистот Петар Драганов - 2 
* Македонистот Петар Драганов - 3
* Драганов, Петр Данилович. Македонско-славянский сборник с приложением словаря : Вып.1, 1894
* Назални вокални звуци во денешните македонско-словенски и бугарски дијалекти
* ЗА ПРОУЧУВАЊЕТО НА СОВРЕМЕНА МАКЕДОНИЈА ВО ЕТНОГРАФСКИ, СТАТИСТИЧКИ И ДИЈАЛЕКТОЛОШКИ ПОГЛЕД Соопштение на П.Д.Драганов во Етн.одд.на Рус. имп. геогр. Друштво 
* Како Бугаринот Драганов наместо бугаризација почна мисија за посебноста на македонскиот јазик 

## Белешки


Драганов, Петар
Драганов, Петар
Категорија:Руски слависти
Категорија:Починати во 1928 година
Џанг Ѕедуан

**Џанг Ѕедуан** (; 1085-1145, роден во Донгву (денешен Џученг, Шандунг) — истакнат кинески сликар. Живеел во XII век, за време на преодниот период од Северната во Јужната династија Сунг. Постојат докази дека бил дворски сликар за Северната динстија Сунг и дека по падот на династијата, неговите слики биле критика на новата династија. Најголемиот материјал за неговиот живот доаѓа од колофон напишан во 1186 г. од извесен Чанг Чу.

## Ќингминшкиот свијок
Најпознатата слика на Џанг Ѕедуан е „Крај реката за време на Ќингминг“ (清明上何圖, „*Ќингминг шанге ту*“), меѓутоа овој превод е спорен. Свијокот е прилично широк (околу 9&nbsp;м) и го прикажува градот. Преводот на нејзиниот наслов е спорен; зборот „ќингминг“ може да се однесува на празникот Ќингминг или пак на ред и мир. Стручњаците предлагаат два можни превода: „Одење низводно на Ќингминг“ или „Владее мир над реката“.

Традиционално се сметаат три нешта за сликата:
* Прикажаниот град е Кајфенг.
* Насликана е пред падот на Северната династија Сунг во 1127.
* Го прикажува празникот Ќингминг.

Современите стручњаци ги оспоруваат сите три нешта:
* Прикажаниот град е идеализиран непостоечки град.
* Насликана е по падот на Северната династија Сунг во 1127.
* Прикажува сцена во рана есен.

Ќингминшкиот свијок е историски важен како една од ретките слики од некогашната царска збирка која сѐ уште се наоѓа во континентална Кина; оваа била особено омилена на царот Пуји, кој ја зел со себе во Манџурија и така таа не станала дел од збирката на Националниот дворски музеј кој подоцна бил преселен во Тајван. Денес свијокот се чува во Забранетиот град, под буден надзор на властите и се изложува само за кратко по еднаш на неколку години.
центар

## Поврзано
* Кинеско сликарство
* Кинеска уметност
* Список на кинески сликари

## Наводи
* Valerie Hansen, „The Mystery of the Qingming Scroll and Its Subject: The Case Against Kaifeng,“ *Journal of Sung-Yuan Studies* 26 (1996), 183-200.

Категорија:Кинески сликари
Категорија:Дворски сликари
Категорија:Родени во 1085 година
Категорија:Починати во 1145 година
Список на Влади на Македонија

thumb|230px|right|Зградите на македонската влада
Република Македонија од своето осамостојување во 1991 година досега има сменето десет влади на чие чело биле шест премиери. Првата влада беше техничка влада предводена од академик Никола Кљусев, а по неа следуваа владите предводени од Бранко Црвенковски, Љубчо Георгиевски, повторно Бранко Црвенковски, Хари Костов, Владо Бучковски, Никола Груевски, Емил Димитриев и моменталната влада предводена од Зоран Заев.
* Влада на Македонија од 1991 - премиер Никола Кљусев
* Влада на Македонија од 1992 - премиер Бранко Црвенковски
* Влада на Македонија од 1994 - премиер Бранко Црвенковски
* Влада на Македонија од 1998 - премиер Љубчо Георгиевски
* Влада на Македонија од 2002 - премиер Бранко Црвенковски
* Влада на Македонија од јуни 2004 - премиер Хари Костов
* Влада на Македонија од декември 2004 - премиер Владо Бучковски
* Влада на Македонија од 2006 - премиер Никола Груевски
* Влада на Македонија од 2008 - премиер Никола Груевски
* Влада на Македонија од 2011 - премиер Никола Груевски
* Влада на Македонија од 2014 - премиери Никола Груевски и Емил Димитриев
* Влада на Македонија од 2017 - премиер Зоран Заев
* Влада на Македонија од 2022 -  премиер Димитар Ковачевски
* Влада на Македонија од 2024 - премиер Христијан Мицковски

## Поврзано
* Избори во Република Македонија
* Политика на Македонија
* Социјалистичка Република Македонија

Категорија:Влади на Република Македонија
Прва влада на Никола Груевски

**25. влада на Македонија** — орган на извршната власт во Република Македонија избран по парламентарните избори. Нејзиниот водач Никола Груевски на 28 јули доби мандат за создавање на нова влада од Претседателот Бранко Црвенковски. Новата влада е изгласана во Собранието на Република Македонија на 28 август. За новата влада гласаа пратениците од коалицијата предводена од ВМРО-ДПМНЕ, ДПА, НСДП, ДОМ, ПЕИ и од ВМРО-Народна партија, со тоа што ВМРО-НП само гласаше за владата, но не стана дел од владината коалиција. Мандатот на оваа влада заврши на 26 јули 2008 година, по одржувањето на парламентарните избори од 2008 година, на кои повторно победи коалицијата предводена од ВМРО ДПМНЕ.

## Состав на владата
Составот на Владата избран на 28 август е следниот:

* Никола Груевски (ВМРО-ДПМНЕ) - претседател на владата
* Зоран Ставревски (ВМРО-ДПМНЕ) - потпретседател за економски прашања
* Живко Јанкуловски (НСДП) - потпретседател на влада
* Габриела Коневска (ВМРО-ДПМНЕ) - потпретседател за евроинтеграции
* Антонио Милошовски (ВМРО-ДПМНЕ) - министер за надворешни работи
* Гордана Јанкуловска (ВМРО-ДПМНЕ) - министер за внатрешни работи
* Лазе Еленовски (НСДП) - министер за одбрана
* Михајло Маневски (ВМРО-ДПМНЕ) - министер за правда
* Трајко Славевски (ВМРО-ДПМНЕ) - министер за финансии
* Вера Рафајловска (НСДП) - министер за економија 
* Љупчо Мешков (ЛПМ) - министер за труд и социјална политика
* Миле Јанакиевски (ВМРО-ДПМНЕ) - министер за транспорт и врски
* Аце Спасеновски (СПМ) - министер за земјоделство
* Зоран Коњановски (ВМРО-ДПМНЕ) - министер за локална самоуправа
* Имер Селмани (ДПА) - министер за здравство и потпретседател за спроведување на Рамковниот договор 
* Сулејман Рушити (ДПА) - образование и наука
* Илирјан Бекири (ДПА) - култура
* Имер Алиу (ДПА) - екологија
* Веле Самаковски - министер без ресор
* Глигор Ташковиќ (ВМРО-ДПМНЕ) - министер без ресор
* Аднан Ќахил (ПДТ) - министер без ресор

Во мај 2007 година Партијата за демократски просперитет одлучи да ја прифати понудата на премиерот Груевски да влезе во владината коалиција по што на 18 јуни Собранието на РМ го избра Абдураман Мемети за министер за локална самоуправа на местото на Зоран Коњановски.

## Извори


Категорија:Влада на Република Македонија од 2006
Гордана Јанкулоска

**Гордана Јанкулоска** ( во Охрид) — македонски политичар и поранешен министер за внатрешни работи на Република Македонија. На функцијата стапила на 27 август 2006 и ја извршувала до 12 мај 2015 година, кога поднела оставка.

## Образование
Дипломирала на Правниот факултет на Универзитетот „Св.Кирил и Методиј” во Скопје, а магистрира на Кентскиот универзитет, Кантербери, Обединетото Кралство, со диплома од највисок ранг на насоката меѓународно деловно право. Во јули 2004 година Правниот факултет при Универзитетот Кент ѝ ја доделил Наградата за посебни достигнувања во областа на правото.

## Работно искуство
Јанкулоска има работно искуство во различни сегменти на финансии, комбинирано со соработка со меѓународни установи, од повеќе позиции во Министерството за финансии на Република Македонија: Државен советник, (координатор на секторот за правни, општи и сметководствени работи, управата за имотно правни работи, одделението за одлучување во втор степен во управна постапка од областа на даноци и царини; секторот за управување со капиталот; секторот за информатика и дирекцијата за спречување на перење на пари); шеф на кабинетот на министерот; началник на одделение и самостоен советник во секторот за меѓународни финансии.

Учесник е на бројни обуки, семинари и дебати од областа на финасии, право, проектен менаџмент и евалуација на проекти на национално и меѓународно ниво, како и во повеќе тимови за изработката на закони и реализација на проекти во сферата на Реформата на платениот промет, имплементација на фискални машини во Република Македонија.

## Други функции
Јанкулоска исто така била претседател на Управните одбори на Национална Платежна Картичка А.Д. – Скопје и на Централниот Регистар ; претседател на комисија за денационализација и член на Советот за денационализација.

Во 2018 година Гордана Јанкулоска била осудена на шест години затворска казна за злоупотреба на службената положба за случајот „Тенк“, односно за спорната набавка на мерцедесот од над половина милион евра.

На 1 ноември 2023 година била ослободена од затворот Идризово, една година пред завршувањето на казната.

## Наводи

Категорија:Живи луѓе
Категорија:Политичари од Охрид
Категорија:Министри за внатрешни работи на Република Македонија
Категорија:Состав на Владата на Република Македонија од 2006
Категорија:Состав на Владата на Република Македонија од 2008
Категорија:Состав на Владата на Република Македонија од 2011
Категорија:Политичари од ВМРО-ДПМНЕ
Категорија:Апсолвенти на Правниот факултет „Јустинијан I“ - Скопје
Категорија:Магистри на Кентскиот универзитет
Категорија:Македонски затвореници и притвореници
Категорија:Затвореници во Македонија
Трета влада на Бранко Црвенковски

**22. влада на Македонија** — орган на извршната власт во Република Македонија избрана по парламентарните избори во 2002 година и победата на коалицијата предводена од СДСМ. Премиер на оваа влада е Бранко Црвенковски и таа претставува коалициска влада на СДСМ, ЛДП и ДУИ. Избрана е на 1 ноември 2002 и ја врши власта до 2 јуни 2004, кога е избрана нова влада, поради тоа што нејзиниот претседател Црвенковски на предвремените претседателски избори во 2004 година е избран за претседател на Република Македонија.

## Состав на владата
Составот на Владата во 2002 година е следниот:
* Бранко Црвенковски (СДСМ) - премиер
* Радмила Шекеринска (СДСМ) - вицепремиер задолжен за европски интеграции 
* Муса Џафери (ДУИ) - вицепремиер за политички систем
* Владо Бучковски (СДСМ) - министер за одбрана
* Илинка Митрева (СДСМ) - министер за надворешни работи 
* Хари Костов (СДСМ) - министер за внатрешни работи 
* Петар Гошев (ЛДП) - министер за финансии и вицепремиер 
* Илија Филиповски (СДСМ) - министер за економија 
* Исмаил Дарлишта (ДУИ) - министер за правда 
* Милаим Ајдини (ДУИ) - министер за транспорт и врски 
* Реџеп Селмани (ДУИ) - министер за здравство 
* Александар Гештаковски (СДСМ) - министер за локална самоуправа 
* Јован Манасиевски (ЛДП) - министер за труд и социјална политика
* Азис Положани (ДУИ) - министер за образование и наука
* Славко Петров (ЛДП) - министер за земјоделство, шумарство и водостопанство
* Благоја Стефановски (СДСМ) - министер за култура 
* Љубомир Јанев (СДСМ) - министер за животна средина и просторно планирање
* Владо Поповски (ЛДП) - министер без ресор

### Реконструкција на владата од ноември 2003
На 7 ноември 2003 година е извршена промена на четири членови во владата:
* Иџет Мемети (ДУИ) - министер за правда
* Никола Поповски (СДСМ) - министер за финансии
* Стевчо Јакимовски (ЛДП) - министер за економија
* Агрон Буџаку (ДУИ) - министер за транспорт и врски

## Извори


Категорија:Влада на Република Македонија од 2002
Прва влада на Бранко Црвенковски

**19. влада на Македонија** — прва политичка влада на Република Македонија, избрана на 4 септември 1992, по изгласувањето на недоверба на првата техничка влада. На нејзино чело е избран Бранко Црвенковски. Оваа влада го доврши мандатот на претходната влада и владее до 20 декември 1994. 

## Состав на владата
Составот на Владата од 1992 година е следниот:
* Премиер: Бранко Црвенковски (СДСМ)
* Вицепремиери: Стево Црвенковски, Јован Андонов, Беќир Жута (ПДП)
* Одбрана: Владо Поповски (СДСМ)
* Внатрешни работи: Љубомир Фрчкоски (СДСМ)
* Правосудство и управа: Туше Гошев
* Надворешни работи: Денко Малески (СДСМ)
* Финансии: Џевдет Хајредини (ПДП)
* Економија: Петруш Стефанов
* Развој: Софија Тодорова
* Урбанизам, градежништво, сообраќај и екологија: Антони Пешев
* Земјоделство, шумарство и водостопанство: Ефтим Анчев
* Труд и социјална политика: Илијаз Сабриу (ПДП)
* Образование и физичка култура: Димитар Бајалџиев (СДСМ)
* Наука: Аслан Селмани
* Култура: Ѓунер Исмаил
* Здравство: Јован Тофовски
* Без ресор: Јане Миљовски, Љубе Трпески, Гордана Силјановска, Сервет Авзиу (ПДП)

## Реконструкции на Владата
На 6 јули 1993 година Ристо Иванов е избран за потпретседател на Владата, на местото на Стево Црвенковски, кој е избран за министер за односи со странство.

Во ноември 1993 година, по две авионски несреќи кои се случија во март 1993 во Охрид и ноември 1993 во Скопје, поднесе оставка министерот за урбанизам, градежништво, сообраќај и екологија Антони Пешев.

## Наводи


Категорија:Влада на Република Македонија од 1992
Влада на Никола Кљусев

**18. влада на Македонија** — првата влада на тогашната Социјалистичка Република Македонија избрана по воведувањето на политичкиот плурализам и по одржувањето на првите повеќепартиски парламентарни избори во 1990 година. Избрана е од Собранието на Република Македонија на 20 март 1991 година. На нејзино чело е избран Никола Кљусев, а таа по својот карактер беше експертска, техничка влада. За владата гласале 83 пратеници, 17 биле против, а тројца воздржани.

Согласно Декларацијата за сувереност на Социјалистичка Република Македонија, донесена на 25 јануари 1991 година, основна цел на новата влада беше конституирање на Република Македонија како независна држава. Во текот на мандатот на оваа влада е одржан референдумот за независност на Македонија и е усвоен Уставот на Република Македонија. Исто така, во мандатот на оваа влада, Македонија монетарно се осамостои.

Поради меѓупартиските конфликти, оваа влада не траеше долго. По нешто повеќе од една година, на 7 јули 1992 година Македонското собрание ѝ изгласа недоверба на оваа влада, а потоа била избрана првата политичка влада на Република Македонија, на чело со Бранко Црвенковски.

## Состав на владата
Составот на Владата од 1991 година е следниот:
* Премиер: Никола Кљусев
* Вицепремиери: Блаже Ристовски, Јован Андонов, Бекир Жута
* Надворешни работи: Денко Малески
* Одбрана: Ристо Дамјановски
* Внатрешни работи: Јордан Мијалков
* Правда: Ѓорѓи Наумов
* Финансии: Методија Тошевски
* Економија: Стојан Трајановски
* Развој: Гоце Петрески
* Урбанизам, градежништво, сообраќај и екологија: Александар Лепавцов
* Земјоделство, шумарство и водостопанство: Иван Ангелов
* Труд и социјална политика: Илијаз Сабриу
* Образование: Димитар Димитров
* Наука: Ѓорѓи Ефремов
* Култура: Цветан Грозданов
* Здравство: Перко Колевски
* Информација: Мартин Треневски
* Без ресор: Јане Миљовски, Илија Андонов - Ченто, Алаетин Тоска, Љубомир Фрчкоски

На 10 јануари 1992 година е извршена реконструкција на владата при што за министер за внатрешни работи е избран Љубомир Фрчкоски, за министер за одбрана - Трајан Гоцевски, а за министер за образование и физичка култура - Димитар Бајалџиев.

## Наводи


Категорија:Влада на Република Македонија од 1991
Антонијо Милошоски

**Антонијо Милошоски** (р. 29 јануари 1976) ― македонски политичар, член на ВМРО-ДПМНЕ и поранешен Министер за надворешни работи на Република Македонија. Активно се служи со англиски и германски јазик.

## Животопис
Во 1994 година, Милошоски матурирал во гимназијата „Мирко Милевски”, Кичево, а во 1999 дипломирал на Правниот факултет во Скопје. Во периодот 2001 - 2002 година, тој ги завршил магистерски студии по евроинтеграции на Универзитетот „Фридрих Вилхелм”, Бон, Германија. Од ноември 2002 година, тој бил докторант на политички науки на универзитетот „Герхард Меркатор” во Дисбург, Германија, каде работел како научен соработник до 2006 година, кога прво бил избран за пратеник во Собранието на Република Македонија, а потоа и за министер за надворешни работи на Република Македонија.

Во периодот 1999–2000 година, тој бил шеф на кабинетот на потпретседателот на Владата на Република Македонија, Доста Димовска. Во периодот од мај 2000 до септември 2001 година, тој бил портпарол на Владата на Република Македонија. Од 2004 до 2006 година, тој бил редовен колумнист во дневниот весник „*[[Утрински весник]]*”, а претходно, во периодот јануари - мај 2000 година, пишувал колумни во весникот „*[[Дневник]]*”.

Бил потпретседател на УМС на ВМРО-ДПМНЕ, 1997-98, и член на ИК на УМС на ВМРО-ДПМНЕ 1995-97 г. Од 2005 година е член на Извршниот комитет на ВМРО-ДПМНЕ. Антонијо Милошоски е еден од основачите на „Младинскиот евроатлантски форум” – МЕАФ. Член е на Друштвото на Југоисточна Европа (Sudosteuropa Geselshaft), германско академско здружение, кое се занимава политичко-економските случувања во југоисточна Европа.

Од 2006 г. е Министер за надворешни работи на Република Македонија. По Парламентарните избори во 2011 година, Милошоски изјавил дека се повлекува од местото министер за надворешни работи.

Од 2011 година до денес е пратеник во собранието на Република Македонија. 

Оженет е и има 5 деца. 

## Наводи

## Надворешни врски

Категорија:Живи луѓе
Категорија:Политичари од Тетово
Категорија:Македонски колумнисти
Категорија:Политичари од ВМРО-ДПМНЕ
Категорија:Министри за надворешни работи на Македонија
Категорија:Состав на Владата на Република Македонија од 2006
Категорија:Состав на Владата на Република Македонија од 2008
Категорија:Пратенички состав 2011-2014
Категорија:Пратенички состав 2014-2016
Категорија:Пратенички состав 2016-2020
Категорија:Апсолвенти на Правниот факултет „Јустинијан I“ - Скопје
Категорија:Магистри на Универзитетот „Фридрих Вилхелм”
Категорија:Доктори на Универзитетот „Герхард Меркатор”
Екот

**Екот** е феноменот во патувањето на звучните бранови, кога тие се одбиваат од некоја површина (најчесто рамна) и се враќаат кон нивниот испраќач, понекогаш репетивно во низа.

Ова најчесто се изведува со звучни бранови од опсегот кој може да се слушне со човечкото уво (од 16 - 20.000 херци) но се користи и како ултразвук (во медицината) и како радар (во авијатиката).

Екотот е основата на ехото.

## Надворешни врски
* Екот и други звучни дефиниции 

Категорија:Акустика
Категорија:Аудио ефекти
Ехо

**Ехо** е феномен на звучните бранови, кој се заснова на екотот. Ехото е појава во акустиката кога некој звук предизвикува многу екоти, со што изгледа како да сите тие се поврзани меѓу себе во еден продолжен, просторен звук кој е замастен.

Ваков ефект најчесто се појавува во големи хали со нерамна градба (како на пример, катедрали) каде што може прецизно да се запази. Ехото ја има способноста да го направи човековиот глас просторен, и оттука моќен, па ефектот на катедралите е искористен од страна на свештенството кога ги изведуваат своите песни, проповеди и литургии, да оставаат импресија на тие што ги слушаат.

Во аудиоинженерството ехото најчесто се употребува да се додаде чувство на „вистински звук“ на звуците кои се премногу суви самите по себе.

## Ехото како тема во уметноста
* „Ехо“ — песна на руската поетеса Ана Ахматова од 1960 година.
* „Ехото на разбојничката“ — песна на македонскиот поет Славко Јаневски.
* „Човекот и ехото“ (*The Man and the Echo*) — песна на ирскиот поет Вилијам Батлер Јејтс.
* „Одекнување“ (српски: *Одјекивање*) — песна на српскиот поет Васко Попа.
* „Ехо“ — песна на рускиот поет Александар Пушкин.
* „Еха“ (англиски: *Echoes*) — композиција на американскиот џез-музичар Милт Џексон.
* „Еха“ (англиски: *Echoes*) — песна на британската рок-група Пинк флојд од 1971 година.

## Надворешни врски
* Ехо и други звучни дефиниции 

## Наводи

Категорија:Акустика
Категорија:Аудио ефекти
Уставно право

**Уставно право** е изучувањето на основачките закони кои важат за опсегот на власта и авторитетот на разни органи во врска со создавањето и извршувањето на други закони од страна на  владата. Уставот важи за влада или влади, ограничувајќи го контекстот во рамките на кој се создаваат правила, толкување на истите како и примената насила во случај на нивно кршење. Уставите може да се однесуваат на разни органи како организации, здруженија, апатриди и национални држави.

Најчесто уставното право е правото на овие основачки закони, обичаи и практики кај националните држави. Не сите национални држави имаат устав, иако сите држави имаат *[[јус комуне|jus commune]]*, општо право или закон на земјата, кој се состои од разни императивни и консензуални правила, кои можат да бидат вообичаени закони, усни или писмени закони кои важат за разни јурисдикции на една таква држава. ТИе национални држави кои имаат устав, не сите се сметаат да строго напишани устави, бидејќи законите за такви случаи немора да бидат соединети во еден устав како документ или инструмент.  Уставното право може да биде фактот на толкување на разни текстови кои може да влечат нешта од историјата, овичаите или непишани практики. На пример британското уставно право доаѓа од разни извори меѓу кои Големата повелба, општото право како и други вообичаени извори. Во некои земји, уставот се нарекува Основно право.

Уставните закони често може да се сметаат за закони од втор ред или правила за правење на правила за управување. Во овој контекст една од клучните задачи на уставот е да назчачи хиерархии и сооднос на власта. Така, на пример во случајот на унитарна држава, уставот е врховниот авторитет за една централна администрација, законодавство и правосудство, иако често моќта се делегира на локалните власти. Додека уставот е основачкиот закон на една федерација, тој ги назначува неколкуте нивоа на управување кои коегзистираат со исклучителни или заеднички афери на јурисдикција над законодавството, примената и извршувањето на истото.

## Поврзано

* Устав
* Устав на Република Македонија
* Македонско уставно право
* Македонско право
Дневник (дневен весник)

„**Дневник**“ — прв приватен дневен весник во Република Македонија кој започнал да излегува на 20 март 1996 година. „Дневник“ главно обработувал политички содржини. Основачи на весникот се: Миле Јовановски, Бранко Героски и Александар Дамовски. Кратко по појавувањето, „Дневник“ предизвикал турбуленција на медиумската сцена со тоа што ја спуштил цената на весникот од 30 денари на 5 денари. Ова предизвикало и делумно финансиско пропаѓање на тогашните весници „Нова Македонија“ и „Вечер“.

„Дневник“ повеќе години по ред бил најтиражен весник во Македонија. Во март 2003 г. тиражот на весникот достигнал 100.000 примероци, што било најголем тираж во Република Македонија. Сите меѓународни мониторинзи извршени во тој период во врска со објективното и независно новинарство во Македонија, покажале дека „Дневник“ во тој дел бил убедливо на прво место. Во рамките на весникот излегувале и прилозите „Антена“ (секој петок), „Викенд“ (секоја сабота) и „Огласи“ (секој вторник). 
 
На почетокот, издавач на весникот било друштвото со ограничена одговорност „Круг“ ДОО. Од 1999 година, сопственици на „Круг“, покрај Миле Јовановски, Бранислав Героски и Александар Дамовски, биле и Милорад Стојмановски, Злате Лозановски, Владимир Богоев, Бојан Кицуровски и американскиот инвестициски фонд СЕАФ. „Круг“ бил основач на печатницата „ДЕ“, која во тој период го печатела и весникот. Втор основач на „ДЕ“ била печатницата од Кочани, „Европа '92“.

Подоцна, генерални директори на „Дневник“ станале д-р Срѓан Керим и Миле Јовановски, а извршен директор бил Владимир Богоев. Долгогодишниот главен и одговорен уредник Бранко Героски во 2004 го напуштил весникот и преминал во „Време“, по што главен и одговорен уредник била Катерина Блажевска. Од јануари 2012 година сопственик на весникот била фирмата „Орка Холдинг“, а за главен уредник бил назначен Дарко Јаневски.

Мрежното место на „Дневник“ било првото на некој македонски медиум. Во просек, таа страница ја посетувале повеќе од 30.000 читатели, главно од Канада, САД, Австралија, Нов Зеланд и од западноевропските земји. Весникот згаснал поради финансиски проблеми, а неговиот последен број излегол на 13 јуни 2017.

## Наводи

## Надворешни врски
*Мрежно место на „Дневник“ 

Категорија:Македонски весници
Категорија:Печатени медиуми во Македонија
Категорија:Појавено во 1996 година во Македонија
Категорија:Престаноци во 2017 година во Македонија
Алфред Халиков

**Алфред Хасанович Халиков** (руски: *Альфред Хасанович Халиков*) (30 мај 1929 - 24 јули 1994) бил познат татарстански археолог.

Роден е во селото Курманаево, во Нурлатскиот регион во Татарстан, во семејство на учители. По завршувањето на училиштето, во 1947 година запишува историја на универзитетот во Казањ. Под раководството на својот професор, познатиот историчар и археолог Н.Ф. Калинин, Алфред Халиков учествува во ископувањето на археолошки наоѓалишта.

Од 1951 до завршувањето на универзитетот, Халиков започнува да работи како лаборант археолог во Институтот за јазици, литература и историја. Во 1956 година ја брани кандидатската, а во 1966 година и докторската дисертација. Во 1992 година е избран за дописен член на Академијата на науките на Република Татарстан.

thumb|150px|right|А.Х. Халиков: Што сме ние: Прабугари или Татари

Основната научна дејност на Алфред Халиков е поврзана со археологијата. До последната година на животот учествува во научни експедиции. Халиков раководи работи на археолошки истражувања на територијата на Татарстан за составување на археолошки карти (до сега се забележани околу 5 000 археолошки објекти од палеолитот до доцното средновековие).

По одбраната на докторската дисертација, Алфред Халиков својот научен интерес го насочува кон проучувањето на Волшка Бугарија и Казањското ханство. Други цели на неговото научно истражување се етногенезата и етничката историја на народите во средниот тек на реката Волга и околу планината Урал: Прабугарите и угрофинските народи.

Алфред Халиков е научник-енциклопедист. Има објавено околу 500 научни дела, меѓу кои и 30-ина книги. Држи предавања на Казањскиот универзитет, и речиси секоја година учествува со свои реферати на конгреси и симпозиуми во Финска, Бугарија, Унгарија, Чешка, Полска, Турција и други земји.

## Надворешни врски
* Алфред Халиков  - (руски)
* А.Х. Халиков: 500 руски презимиња од прабугаро-татарско потекло  (руски и прабугаро-татарски)
* *[[:ru:Напольских, Владимир Владимирович|Напольских В. В.]]* Место трудов А. Х. Халикова в историографии проблем уральской предыстории (руски)

## Наводи

Халиков Алфред
Категорија:Апсолвенти на Казањскиот универзитет
Жига

**Жига** (, ) — жив барокен танц, обично со сложен такт како 6/8, 6/4, 9/8 или 12/16. Жига компонирана во прост такт како 3/8 е реткост, но постојат некои примери.

Жигата како музички облик обично се среќава во бинарен облик во рамките на поголеми дела како концерти и сонати. Ова е најчестиот последен став во барокната свита. Исто така жигата е често контрапунктна.

## Поврзано
* Жига (народна)
* Лаура (бавна жига)

Категорија:Историски танци
Категорија:Музички облици
Обичен шакал

**Обичен шакал** (*Canis aureus*), наречен и **златен шакал** — мал шакал кој живее на територијата на Република Македонија, а е со потекло од северна и централна Африка и јужна Азија. Живее од 7 до 9 години во дивина, но може да живее до 16 во заробеништво.

## Изглед
Обичниот шакал има златесто-жолто крзно со бел белег на вратот, но бојата може да се разликува со годините, регионот и годишното време како во зима кога тоа темнее. Должина на телото: 70-85 см, висина: 40 см. Тежи од 8 до 10 кг. Мажјаците се поголеми од женките.

## Животна средина
Обичниот шакал живее на Балканот, до Тајланд и Шри Ланка, Мароко до Египет и северна Танзанија. Претпочитаат суви отворени предели со треви и дрва.

## Исхрана
Шакалот лови во парови бидејќи тој лов кај нив е трипати поуспешен од поединечниот. Исхраната им варира - птици, глодачи, риба, млади газели, овошје. Често го следи лавот и други големи мачки за да ги јаде остатоците.

## Поведение
Обичниот шакал живе во мали семејни единици кои се состојат од мајка, татко и извесен број на млади кои имаат за задача да бидат „помагачи“. „Помагачите“ живеат со родителите една година по достигнувањето на полова зрелост за да помагаат со грижата за новите млади. Се парат доживотно. Тие заедно ловат, бранат територија, делат храна и раѓаат млади.

## Размножување
Мајката е бремена 9 недели, по што раѓа шест до девет млади. При раѓање тежат 200-250 г. За време на бременоста, мажјакот лови и носи храна за женката.

## Наводи

* 

Категорија:Шакали
Категорија:Фауна на Македонија
Категорија:Таксони опишани од Карл Линеј
Зевкиј и Пархасиј

[thumb|right|250px|''Зевкиј и Пархасиј'', [Јоаким фон Зандрарт, 1675]]
[thumb|right|250px|''Зевкиј избира модели од најубавите девојки на Кротона'' (1789) од [Франсоа Андре Винсент]]
**Зевкиј** и **[[Пархасиј]]** — сликари од Ефес во V век п.н.е.. Зевкиј бил дворски уметик во македонската престолнина Пела, повикан од кралот Архелај I. Двајцата се спомнуваат во книгата „Природознание“ на Плиниј Постариот во контекст на натпреварот кои двајцата го одржиле за да одредат кој од нив е подобар уметник (како и за титулата „Најдобар уметник на светот“). Кога Зевкиј ја тргнал завесата од неговата слика со гроздови, тие изгледале толку примамливо, што птици долетале од небото за да ги колват. Потоа тој го замолил Пархасиј да го направи истото со неговата завеса. Кога се открило дека всушност самата завеса била сликата на Пархасиј, Зевкиј морал да признае пораз, бидејќи додека неговото дело ги измамило очите на птиците, Пархасиј ги измамил очите на еден уметник.

Најважните дела на Зевкиј се: *Хелен*, *Устоличениот Зевс* и *Малиот Херкул дави змија*. Сликал и собрание на боговите, Ерос крунисан со рози, а ги сликал и Алкмен, Менелај (атлетичар), Пан, окованиот Марсиј и др.  

## Смрт
Се вели дека Зевкс насликал некоја старица, која потем му се видела толку смешна, што се изнасмеал до смрт. По смртта, неговите дела биле однесени во Рим и Византија, но подоцна исчезнале за времето на Павзаниј и до денес ниедно не е пронајдено. 

## Поврзано
* Пархасиј
* Мртва природа
* *[[Тромп л'еј]]*

Категорија:Старогрчки сликари
Категорија:Постол (округ)
Џиновска моа

**Џиновска моа** (науч. *Dinornis*) е изумрен род на ноеви кои ѝ припаѓаат на фамилијата моа. Птицата живеела во Нов Зеланд.

*Dinornis* биле меѓу најголемите птици во историјата, со висина од 3 м и тежина од 250 кг. Најдените пердуви се црвено-кафени и влакновидни, кои го покривале целото тело освен деолниот дел од нозете и најголемиот дел од главата (плус мал дел од вратот под главата). Нозете биле големи и силни, а овие птици имале долг врат за брстење на високи гранки. Во целина џиновската моа веројатно изгледала како тежок ној. Тие биле во истата еколошка ниша како тревопасните цицачи на контитентите.

Џиновската моа, заедно со другите видови на моа биле истребени од Маорите кои ги ловеле за храна. Сите таксони од овој род изумреле до 1500 г.

## Таксономија
Долго време три вида од овој род се сметале за важечки: *Dinornis*: *D. giganteus* = *D. robustus*, *D. novaezealandiae* и *D. struthioides*. Неодамна се утврдило дека сите се мажјаци (*struthioides*) и женки од само два вида, еден од новозеландскиот Северен остров (*D. novaezealandiae*) и еден од Јужниот Остров (*D. robustus*) (Huynen *et al*., 2003; Bunce *et al*., 2003); Меѓутоа северноостровскиот примерок е од три засебни генетски лози и може со време да се класира како нов вид (Baker *et al.*, 2005).

## Наводи
* Baker, Allan J.; Huynen, Leon J.; Haddrath, Oliver; Millar, Craig D. & Lambert, David M. (2005): Reconstructing the tempo and mode of evolution in an extinct clade of birds with ancient DNA: The giant moas of New Zealand. *PNAS* **102**(23): 8257-8262. DOI:10.1073/pnas.0409435102 PDF fulltext Supporting Information
* Bunce, Michael; Worthy, Trevor H.; Ford, Tom; Hoppitt, Will; Willerslev, Eske; Drummond, Alexei & Cooper, Alan (2003): Extreme reversed sexual size dimorphism in the extinct New Zealand moa *Dinornis*. *Nature* **425**(6954): 172-175. DOI:10.1038/nature01871 HTML abstract Supplementary information
* Huynen, Leon J.; Millar, Craig D.; Scofield, R. P. & Lambert, David M. (2003): Nuclear DNA sequences detect species limits in ancient moa. *Nature (journal)* **425**(6954): 175-178. DOI:10.1038/nature01838 HTML abstract Supplementary information
* Owen, Richard (1843): [On the remains of *Dinornis*, an extinct gigantic struthious bird.] *Proceedings of the Zoological Society of London* **1843**: 8-10, 144-146.

Категорија:Моа
Категорија:Изумрени безлетни птици
Категорија:Праисториски птици
Категорија:Птици на Нов Зеланд
Категорија:Ноеви
Државен универзитет во Тетово

**Државниот универзитет во Тетово** (албански: *Universiteti Shtetëror i Tetovës*) ― еден од петте државни универзитети во Република Македонија и се наоѓа во градот Тетово. Наставата главно се одвива на албански јазик, но исто така и на македонски и други јазици.

## Историја
Основан бил на 4 јуни 1994, на основачкото собрание свикано од Културната заедница на Албанците во Македонија, во својство на основач, додека иницијатор, идеатор и потписник на документите за основање на Универзитетот и за именување на привремените органи на универзитетот бил проф. Абдула Мехмети, претседател на Културната Заедница на Албанците во Македонија. Како државен универзитет останува непризнаен од властите сè до јануари 2004 кога бил донесен Законот за основање на Државниот универзитет во Тетово од страна на Собранието на Република Македонија. Прв ректор на Тетовскиот Универзитет бил проф. д-р Фадиљ Сулејмани (1995-2003), а потоа и проф. р-р Рамиз Абдули (јануари-март 2003), проф. д-р Неџбедин Беадини (2003-2006), проф. д-р Сади Беџети (2006-2009), проф. д-р Агрон Река (2009-2012). Моментален ректор на универзитетот е проф. д-р Вулнет Амети. 

## Поделба
мини|200п|Факултетот за уметности.
Во моментов при универзитотот има 14 факултети и еден институт:
* Факултет за природно-математички науки
* Правен Факултет
* Економски факултет
* Педагошки факултет
* Филозофски факултет
* Филолошки Факултет
* Факултет за уметности
* Факултет за физичка култура
* Факултет за прехранбена технологија и исхрана
* Факултет за земјоделство и биотехнологија
* Факултет за применети науки
* Факултет за медицински науки
* Факултет за бизнис администрација
* Институт за екологија и технологија

= Контроверзност =
Универзитетот во Тетово беше во центарот на скандал со фалсификувани дипломи во текот на 2000-тите и почетокот на 2010-тите. Во соседна Албанија, се продаваа фалсификувани дипломи на улица за меѓу 500 и 800 евра, а дипломите кои доаѓаат од Државниот универзитет во Тетово беше популарен избор, имајќи предвид дека универзитетот е надвор од надлежностите на официјалните институции на Албанија. Ректорот на Државниот универзитет во Тетово тврдеше дека поранешните студенти кои не ги завршиле студиите ги купувале овие фалсификувани дипломи, а фалсификуваните дипломи дури се продаваат во Косово и Црна Гора. Во 2021 година беше откриено дека најмалку седум професори од медицинскиот факултет на Државниот универзитет во Тетово учествувале во академска нечесност, откако беше откриено дека делови од нивните научни материјали биле плагијати и копии.

## Наводи

## Надворешни врски
* Службено мрежно место на универзитетот 


Категорија:Појавено во 1994 година во Македонија
Категорија:Универзитети во Македонија
Љупчо Јордановски

**Љупчо Јордановски** (, Штип — , ) — македонски политичар, професор и сеизмолог, претседател на Партијата на слободни демократи и поранешен претседател на Собранието на Република Македонија.

Бил оженет и татко на три деца. Во 1975 станал дипломиран електротехнички инженер на Електротехнички факултет при Загребскиот универзитет. Докторирал на Универзитетот Јужна Калифорнија во САД во 1985. Беше активен на политичката сцена во 2000-тите.

## Академски звања

* 1998 — 2003: редовен професор при Сеизмолошката опсерваторија, Институт за физика на Природно-математичкиот факултет, Универзитет „Свети Кирил и Методиј“
* 1995 — 1999: редовен професор на Рударско-металуршкиот факултет, Универзитет „Свети Кирил и Методиј“ — Штип
* 1992 — 1995: вонреден професор при Сеизмолошката опсерваторија на Природно-математичкиот факултет, Универзитет "Свети Кирил и Методиј" — Скопје.
* 1987 — 1992: доцент при Институтот за земјотресно инженерство и инженерска сеизмологија (ИЗИИС), Универзитет "Свети Кирил и Методиј" — Скопје
* 1978 — 1987: асистент при ИЗИИС — Скопје
* 1982 — 1985: асистент на Катедрата за градежништво на Универзитетот на Јужна Калифорнија, Лос Анџелес, Калифорнија

## Политички ангажмани

* 1991 — 1995: Член на Претседателството на СДСМ
* 1995 — 1999: Член на Централниот одбор на СДСМ 
* 1999 — 2003: Член на Претседателството на СДСМ и на Меѓународниот комитет на СДСМ 
* 2002: Пратеник и претседател на Комисијата за прашања на изборите и именувањата 
* 2003: Претседател на Собранието на Република Македонија 
* 7 март 2004 — 12 мај 2004: Вршител на функција Претседател на Република Македонија. 
* април 2006 — декември 2006: амбасадор на Република Македонија во САД
* 21 октомври 2007 — претседател на Партијата на слободни демократи

## Надворешни врски
* Комеморативна седница во собранието — видео

## Наводи

Категорија:Претседатели на Собранието на Македонија
Категорија:Политичари од Штип
Категорија:Македонски сеизмолози
Категорија:Пратенички состав 2002-2006
Категорија:Амбасадори на Македонија во САД
Категорија:Политичари од СДСМ
Категорија:Апсолвенти на Загрепскиот универзитет